میرمن کلنټن هند ته رسیدلې ده
د میرمن کلنټن دوره په یو داسی وخت کې ده چې یوه اونۍ وړاندی د هند په صنعتي ښارممبۍ کې پرله پسې چاودنو کې ۱۹ کسان وژل شوی وو
د امریکا د بهرنیو چارووزیره هېلري کلنټن په خپله دوه ورځنۍ دوره هند ته رسیدلی ده. میرمن کلنټن به په خپله دوره کښې دهند دخپلو ګاونډی هیوادونو سره د سیاسې او اقتصادې اړیکو خه کولوپه اړه خبرې اترې کوي. د میرمن کلنټن دغه سفرتیرکال پېل شوې دهند اوامریکا سټراټیجیکي خبرو اترولړۍ ده. په خپله دوره کښې به امریکايی سیکتره د هندی چارواکو سره په ګڼو موضوعاتو چې پکې به په پاکستان او افغانستان کې د امنیت په حالاتوباندې هم خبرې اترې شامل وی. میرمن هیلری کلنټن دا دوره په یو داسی وخت کې کوي چې یوه اونۍ وړاندی د هند په صنعتي ښارممبۍ کې پرله پسې چاودنو کې ۱۹ کسان وژل شوی او د ۱۳۰ نه زیات ژوبل شوی وو. د دغی بریدونو ذمه واری لاچا په سر نه ده اغستی. میرمن کلنټن به د شروع په ورځ د هند سويیلی ښار چنايي ته ځی او هلته به د امریکايی کمپنو نمایندګانو سره ملاقات کوي. هم نن دپاکستان اوهند دلوړپوړو چارواکوترمينځ دوه ورځني مذاکرات په نوي ډيلي کې شروع شوي دي. په دغه غونډه کښې دپاکستان دشپږ کسیزه ډلی مشري خارجه وزارت کې دجنوبي ايشياء ډائريکټرجنرل زهره اکبري او دهندي هيئت مشري دپاکستان، افغانستان او ايران دچارو جوائنټ سيکتروائي کى سنها کوي. داطلاعاتو ترمخه غونډه کې ويیل شوي د کشميرلا ئن اف کنټرول پورې راپورې سفر او تجارت په موجوده اسانتياوؤ کې دنورې اسانۍ پيدا کولو په اړه په تجويزونو غور کولى شي. خپل مينځي باور جوړونې ته دودې ورکولو په مقصد سره کيدونکې دغه خبرې اترې په داسې حال کې کيږي چې ددواړو هيوادونو خارجه وزيران دروانې مياشتې په اخره کې نوي ډيلي کې ليدنه کوي. دهند په تجارتي مرکز ممبۍ ښار کې تيره اوونۍ دترسره شوؤ بمي چاؤدنو څخه وروستو هندي او پاکستاني لوړپوړو چارواکو واضحه کړې وه چې دتشدد دغه پيښې به ددواړو هيوادونو ترمينځ دخبرو اترو په روان عمل هيڅ اغيزه نۀ کوي. اسلام اباد کې اووۀ نيز مطبوعاتي کانفرنس ته وينا کې دخارجه وزارت وياندې تهمينه جنجوعه وئيلي چې پاکستان دممبۍ دبمي چاؤدنو سخته غندنه کوي.هغې وئيلي چې دترهه گرۍ دمخنيوي موضوع ته دپاکستان او هند خبرو اترو کې مرکزي حيثيت ترلاسه دى.